Veron setter overgangsrekord
ARTIKKELEN ER OVER 18 ÅR GAMMEL Overgangsrekord I så fall setter Alex Ferguson og Manchester United ny overgangsrekord i engelsk fotball. Fremdeles er det et stykke fram til Zinedine Zidane (600 millioner), men Veron koster flesk: 310 millioner kroner (23,5 millioner pund). Arbeidstillatelse 26-åringen må trolig vente i to uker før han får innvilget arbeidstillatelse i England. Dermed får ikke den tidligere Lazio-spilleren være med Ole Gunnar Solskjær og resten av United-laget til Asia senere i måneden. - Blant verdens beste Tidligere United-legende Bobby Charlton tror klubben vil få mye glede av argentineren. - Jeg har lenge ment at Juan er en av verdens beste fotballspillere. Den engelske spillestilen vil passe ham fint, og det er ikke ofte man har sjansen til å kjøpe en slik spiller, sier Charlton. Økt konkurranse Heller ikke Alex Ferguson er i tvil om Verons potensial. Han tror argentineren kan hjelpe klubben til topps i Mesterligaen. - Kjøpene av Dwight Yorke, Jaap Stam og Jesper Blomqvist satte oss i gang i 1999-sesongen. Forhåpentlig kan Veron og van Nistelrooy gjøre det samme for oss nå, sier United-manageren. Kjøpet av van Nistelrooy innebar økt konkurranse om spissplassene. Nå blir det dragkamp også på midtbanen. Veron må kjempe om plass med stjerner som David Beckham, Paul Scholes, Roy Keane, Ryan Giggs og Nicky Butt United innehar også den gamle overgangsrekorden. Ruud van Nistelrooy kostet 250 millioner kroner (19 millioner pund).
Argentineren Juan Veron blir trolig klar for Manchester United torsdag. Han blir den dyreste i engelsk fotball noensinne.